CELEX: 62010CN0130
Language: mt
Date: 2010-03-11 00:00:00
Title: Kawża C-130/10: Rikors ippreżentat fil- 11 ta’ Marzu 2010 — Il-Parlament Ewropew vs Il-Kunsill tal-Unjoni Ewropea

22.5.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 134/26
            
         Rikors ippreżentat fil-11 ta’ Marzu 2010 — Il-Parlament Ewropew vs Il-Kunsill tal-Unjoni Ewropea
   (Kawża C-130/10)
   2010/C 134/40
   Lingwa tal-kawża: l-Ingliż
   
      Partijiet
   
   
      Rikorrent: Il-Parlament Ewropew (rappreżentanti: E. Perillo, K. Bradley, A. Auersperger Matić, aġenti)
   
      Konvenut: Il-Kunsill tal-Unjoni Ewropea
   
      Talbiet tar-rikorrent
   
   
               —
            
            
               tannulla r-Regolament tal-Kunsill (UE) Nru 1286/2009 (1), tat-22 ta’ Diċembru 2009, li jemenda r-Regolament (KE) Nru 881/2002 (2) li jimponi ċerti miżuri speċifiċi restrittivi diretti kontra ċerti persuni u entitajiet assoċjati ma’ Usama bin Laden, in-netwerk ta’ Al-Qaida u t-Taliban;
            
         
               —
            
            
               tordna li l-effetti tar-Regolament tal-Kunsill (UE) Nru 1286/2009 jinżammu fis-seħħ sakemm jiġi ssostitwit;
            
         
               —
            
            
               tordna lill-Kunsill tal-Unjoni Ewropea jbati l-ispejjeż.
            
         
      Motivi u argumenti prinċipali
   
   Il-Parlament Ewropew jikkunsidra li r-Regolament tal-Kunsill (UE) Nru 1286/2009, tat-22 ta’ Diċembru 2009, li jemenda r-Regolament (KE) Nru 881/2002 li jimponi ċerti miżuri speċifiċi restrittivi diretti kontra ċerti persuni u entitajiet assoċjati ma’ Usama bin Laden, in-netwerk ta’ Al-Qaida u t-Taliban huwa invalidu minħabba r-raġunijiet li ġejjin:
   
               —
            
            
               fir-rigward tal-għan u l-kontenut tiegħu, il-bażi legali korretta għar-regolament hija l-Artikolu 75 tat-Trattat dwar il-Funzjonament tal-Unjoni Ewropea;
            
         
               —
            
            
               sussidjarjament, il-kundizzjonijiet tal-użu tal-Artikolu 215 tat-Trattat dwar il-Funzjonament tal-Unjoni Ewropea ma ġewx sodisfatti, peress li l-ebda proposta ma ġiet ippreżentata b’mod validu, u l-Kunsill ma kienx adotta preċedentement deċiżjoni skont il-Kapitolu 2 tat-Titolu V tat-Trattat dwar l-Unjoni Ewropea.
            
         Jekk il-Qorti tal-Ġustizzja tannulla r-regolament ikkontestat, il-Parlament xorta jipproponi li l-Qorti tal-Ġustizzja teżerċita s-setgħa diskrezzjonali tagħha sabiex iżomm fis-seħħ l-effetti tar-regolament ikkontestat, skont it-tieni paragrafu tal-Artikolu 264 TFUE, sakemm dan jiġi ssostitwit.
   
      (1)  ĠU L 346, p. 42.
   
      (2)  ĠU Edizzjoni Speċjali bil-Malti, Kapitolu 18, Vol. 1, p. 294.